Diari Oficial de la Generalitat Valenciana


Sumari del DOGV 6628, del 11-10-2011 (2011/10633)

Notificació a l'empresa Fundació Serra Calderona del tràmit d'audiència previa a la resolució de denegació d'inscripció en el Registre General d'Empreses, Establiments i Professions Turístiques, com a empresa turística de servicis complementaris.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6628

Data del DOGV
:   11-10-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/10399


Organisme emissor
:   Conselleria de Turisme, Cultura i Esport

Tipus de document
:   Anunci

Notificació a l'empresa Fundació Serra Calderona del tràmit d'audiència previa a la resolució de denegació d'inscripció en el Registre General d'Empreses, Establiments i Professions Turístiques, com a empresa turística de servicis complementaris. [2011/10391]  
Per no haver sigut possible notificar de forma personal i directa a l'empresa Fundació Serra Calderona l'escrit de tràmit d'audiència previ a la resolució de denegació del procediment d'inscripció de l'esmentada empresa en el Registre General d'Empreses, Establiments i Professions Turístiques, com a empresa turística de servicis complementaris, es procedix a la seua publicació en el Diari Oficial de la Comunitat Valenciana, als efectes del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener.  
  
València, 26 de setembre de 2011. La cap de la Unitat d'Allotjaments Turístics: María Dolores Briz Castell.  
  
«Notificació d'audiència a l'empresa Fundació Serra Calderona prèvia a la resolució de denegació d'inscripció de l'esmentada empresa en el Registre General d'Empreses, Establiments i Professions Turístiques, com a empresa turística de servicis complementaris.  
Vista la seua sol·licitud d'inscripció en el Registre General d'Empreses, Establiments i Professions Turístiques de la Comunitat Valenciana, com a empresa turística de servicis complementaris, de la Fundació Serra Calderona, encarregada de potenciar la posada en valor i gestió turística de la serra Calderona, se li comunica que:  
Primer: amb data 27 de maig de 2011, Ricardo Arnal Pavia va sol·licitar la inscripció en el Registre General d'Empreses, Establiments i Professions Turístiques de la Comunitat Valenciana com a empresa turística de servicis complementaris de l'empresa Fundació Serra Calderona, sítia a la plaça de l'Ajuntament, s/n, de Nàquera.   
Segon: la Fundació té com a finalitat contribuir al desenrotllament sostenible dels municipis pertanyents al Pla d'Ordenació dels Recursos Naturals de la Serra Calderona i aquells altres que, per la seua proximitat geogràfica o l'exercici d'activitats, exercisquen efectes directes sobre el desenrotllament sostenible de la serra Calderona en l'àrea d'actuació contemplada (AAC), en els àmbits econòmic, social i cultural i mediambiental, per mitjà de l'activitat turística orientada o certificada per l'Organització Mundial de Turisme (OMT), per mitjà de diferents actuacions, com ara:  
1. Contribuir a dissenyar estratègies i formes de gestió en col·laboració estreta amb els actors públics i privats de l'AAC.  
2. Col·laborar en l'elaboració, desplegament i execució de plans de:  
- Prevenció de riscos i impactes mediambientals i socioculturals.  
  
- Adequació, regeneració i posada en valor de l'espai natural.  
- Posada en valor de la serra Calderona i de tots els seus recursos, atractius i activitats de suport.  
3. Col·laborar en la creació d'espais, productes i servicis d'alt valor afegit per als residents i visitants de l'AAC en els àmbits socioeconòmic, cultural i natural.  
4. Certificar o coadjuvar a certificar amb el suport de l'OMT l'estratègia, la gestió, i els processos, productes i servicis de les institucions i empreses turístiques de l'AAC que ho desitgen, amb l'estàndard de qualitat WTO.Sbest i altres certificacions procedents.  
5. Establir xarxes i altres formes de col·laboració intensa amb organismes, institucions i empreses, a escala local, regional, nacional o supranacional.  
6. Col·laborar especialment amb l'OMT, com a organisme de les Nacions Unides encarregat de la supervisió del turisme com a instrument per al desenrotllament sostenible.  
7. Crear i dirigir estratègicament un centre de dinamització i potenciació del turisme sostenible que puga obtindre la certificació Sbest de l'OMT (WTO.SBEST) per a la posada en valor i en mercat dels recursos, productes i servicis de l'AAC. Així mateix, este centre donarà suport a les accions necessàries per a la generació d'oportunitats econòmiques i/o empresarials en benefici de la població local dins del marc de desenrotllament sostenible.  
8. Qualssevol altres activitats per al compliment dels fins fundacionals.  
Per al desenrotllament d'estos fins s'efectuaran, entre altres actuacions, les de:  
- Prevenció, recuperació, regeneració i conservació en els espais natural i cultural de la serra Calderona.  
- Realització o finançament d'estudis, investigacions, cursos, publicacions, consultoria, assessoria, etc.  
Tercer: de conformitat amb l'article 4 de la Llei 3/1998, de 21 de maig, de la Generalitat, de Turisme de la Comunitat Valenciana, són empreses turístiques les persones físiques i jurídiques que realitzen una activitat, l'objecte de la qual siga la prestació de qualsevol dels servicis enumerats en l'article 3 de l'esmentada llei.   
L'article3.2.5 de l'esmentada llei establix que tindrà la consideració de servici turístic la prestació, per mitjà de preu, de les activitats següents: entreteniment, aventura, esportives, culturals i qualssevol d'esbarjo i oci, així com altres servicis complementaris quan s'oferisquen amb fins turístics.  
Quart: l'article 13.1 de la Llei de Turisme de la Generalitat diu el següent: són empreses turístiques de servicis complementaris aquelles que tinguen com a objecte la realització d'activitats considerades per l'administració d'interés per al turisme o directament relacionades amb este.  
En este sentit, es considera que són empreses turístiques de servicis complementaris aquelles empreses que, sense tindre una reglamentació turística pròpia, integren un servici o producte final al mercat, que tinga relació directa amb el turisme i puga ser disfrutat per l'usuari turístic, de tal manera que la seua constància en el Registre General d'Empreses, Establiments i Professions Turístiques de la Comunitat Valenciana puga resultar interessant per a eixe usuari.  
Quint: les activitats que apareixen en el punt segon, que conformen els fins de la seua empresa, són turístiques, en el sentit que tendixen a aconseguir uns recursos, productes i servicis dins d'àrea d'actuació contemplada.   
Es tracta, per tant, d'una relació d'activitats amb el compromís genèric d'impulsar el turisme en l'AAC, però no s'hi inclouen activitats concretes que puguen ser objecte d'inscripció en l'esmentat registre com a empresa turística de servicis complementaris.  
Tot això se li comunica als efectes de concedir-li audiència per un termini de deu dies, comptats a partir de l'endemà de la data de notificació d'este escrit, perquè presente les al·legacions i els documents que estime pertinents en defensa dels seus interessos, de conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Transcorregut este termini sense rebre comunicació per la seua banda, es procedirà a denegar la seua sol·licitud d'inscripció en el Registre General d'Empreses, Establiments i Professions Turístiques de la Comunitat Valenciana com a empresa turística de servicis complementaris.  
Finalment, ha d'assenyalar-se que el termini atorgat suspén, d'acord amb el que establix l'article 42.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el termini de què disposa esta Administració per a resoldre l'expedient.   
  
València, 2 d'agost de 2011.- La cap de secció d'Allotjaments Turístics: Pilar Valenciano Sobrino.»